**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

**SÚŤAŽNÉ PODKLADY**

pre verejné obstarávanie elektronicky v informačnom systéme evo na webovom sídle: www.Uvo.gov.sk

Predmet zákazky:

**Recyklácia odpadových fólií – pracia linka**

Snina, dňa 27.11.2018

.....................................................

**Mgr. Alena Hujová**

osoba zodpovedná za VO

.....................................................

**Róbert Saksa**

konateľ

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

**Obsah súťažných podkladov**

Predmet zákazky:

**RECYKLÁCIA ODPADOVÝCH FÓLIÍ – PRACIA LINKA**

1. **Pokyny na vypracovanie ponuky**

časť I. Všeobecné informácie

časť II. Komunikácia a vysvetľovanie

časť III. Príprava ponuky

časť IV. Predkladanie ponúk

časť V. Otváranie a vyhodnotenie ponúk

časť VI. Uzavretie zmluvy

časť VII. Zrušenie použitého postupu zadávania zákazky

časť VIII. Revízne postupy

časť IX. Dôvernosť a etické podmienky

1. **Opis predmetu zákazky**
2. **Spôsob určenia ponukovej ceny**
3. **Obchodné podmienky**
4. **Kritériá na hodnotenie ponúk a spôsob ich uplatnenia**
5. **Harmonogram realizácie**
6. **Podmienky účasti**
7. **Prílohy**

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **POkyny na vypracovanie ponuky**

Predmet zákazky:

**RECYKLÁCIA ODPADOVÝCH FÓLIÍ – PRACIA LINKA**

**ÚVOD**

Predložením svojej ponuky, uchádzač v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania predmetnej zákazky a zrieka sa svojich vlastných podmienok.

Prevzatím týchto súťažných podkladov záujemca potvrdzuje, že mu je známe, že osoba podľa § 8 má k týmto súťažným podkladom výhradné práva a vyhlasuje, že súťažné podklady použije len na spracovanie ponuky pri zadávaní tejto zákazky a zabezpečí, aby ich nebolo možné akýmkoľvek spôsobom zneužiť treťou osobou. V prípade nedodržania tohto záväzku je mu zrejmé, že osoba podľa § 8 má právo uplatniť si náhradu škody.

Predpokladá sa, že záujemcovia dôkladne preskúmajú a rešpektujú všetky pokyny a lehoty obsiahnuté v súťažných podkladoch.

Skutočnosti, týkajúce sa postupu zadávania zákazky, neupravené v Oznámení o vyhlásení verejného obstarávania a v súťažných podkladoch sa riadia príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len “zákon o verejnom obstarávaní”).

**Časť I.**

**VŠEOBECNÉ INFORMÁCIE**

1. **Identifikácia osoby podľa § 8** 
   1. **Identifikačné údaje:**

názov: **RECYPLAST Snina s.r.o**.

sídlo: Študentská 4154/50, 069 01 Snina

IČO: 47 885 521

zastúpený: Róbert Saksa, konateľ

* 1. **Kontaktné miesto:**

adresa: **Euro Dotácie, a.s.**

Na Šefranici 1280/8

010 01 Žilina

kontaktná osoba: Mgr. Alena Hujová

tel. kontakt: +421 41 5665268

e-mail: hujova@eurodotacie.sk

1. **Predmet zákazky**
   1. Krátky opis predmetu zákazky

Predmetom zákazky je recyklácia odpadových fólií - pracia linka.

Linka bude riešená ako sústava navzájom prepojených strojov a zariadení, ktoré zabezpečia vypranie odpadovej fólie, vysušenie, pomletie a zrecyklovanie do výstupnej formy aglomerátu pre ďalšie finálne spracovanie.

Vstupnou surovinou bude lisovaná, triedená fólia LDPE, LLDPE a HDPE rôzneho stupňa znečistenia, nie však nebezpečnými látkami. Linka bude primárne spracovávať čistú a znečistenú fóliu do 20 % znečistenia, bude však schopná spracovať, do rovnakej kvality ako bežnú fóliu, aj silne znečistenú fóliu (napr. agrárnu fóliu) so stupňom znečistenia do 40 %. Chod linky bude riadený automaticky v kombinácii so zadávaním príkazov obsluhou.

Základný popis požadovanej technológie spracovania fólie je nasledovný:

1.Pomletie napr. v pomalobežnom drviči, resp. shredri,

2.Hrubé pranie, odstránenie papierových etikiet a pod.,

3.Separácia,

4.Druhý resp. tretí stupeň prania z dôvodu požadovanej čistote

5.Odstránenie vody, sušenie do požadovaného stupňa vlhkosti max. 4 %,

6.Aglomerácia

Bližšie informácie ohľadom predmetu zákazky sú súčasťou týchto súťažných podkladov.

Predpokladaná hodnota predmetu zákazky bez DPH: **1 611 533,33 EUR bez DPH.**

* 1. CPV kód (spoločný slovník obstarávania)

|  |  |  |
| --- | --- | --- |
|  | hlavný slovník | doplnkový slovník  (ak sa uplatňuje) |
| hlavný predmet | 42990000-2 | neuplatňuje sa |
| doplňujúce predmety | - | neuplatňuje sa |

* 1. Podrobné vymedzenie predmetu obstarávania je v časti (B) Opis predmetu zákazky.

1. **Komplexnosť zákazky**
   1. Predmet zákazky nie je možné deliť.
   2. Uchádzač predloží elektronickú ponuku na celý predmet zákazky.
2. **Zdroj finančných prostriedkov a spôsob financovania**
   1. Predmet zákazky bude financovaný v zmysle pravidiel Operačného programu Výskum a inovácie a vlastných zdrojov osoby podľa § 8.
   2. Osoba podľa § 8 bude financovať predmet zákazky v súlade s návrhom zmluvy, ktorá tvorí súčasť týchto súťažných podkladov.
3. **Typ zmluvy**
   1. Výsledkom zadávania tejto zákazky bude Kúpna zmluva uzatvorená s úspešným uchádzačom.
   2. Podrobné vymedzenie zmluvných podmienok na realizáciu zákazky tvorí časť (B) Opis predmetu zákazky, časť (C) Spôsob určenia ponukovej ceny a časť (D) Obchodné podmienky podľa týchto súťažných podkladov.
4. **Miesto a termín plnenia**
   1. *Miesto plnenia:*

**Študentská 50, Snina**

* 1. *Lehota plnenia:*

Lehota dodania do **7 mesiacov** od nadobudnutia účinnosti zmluvy.

1. **Oprávnený uchádzač**
   1. Ponuku môže predložiť uchádzač alebo skupina dodávateľov (ďalej len „skupina“) podľa § 37 zákona o verejnom obstarávaní ako skupina viacerých osôb vytvorená pre účely tohto verejného obstarávania. V prípade, že je uchádzačom skupina, takýto uchádzač je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny v súvislosti so zadávaním tejto zákazky. Zároveň v tomto doklade každý člen skupiny uvedenie záväzok, že dodrží zloženie skupiny ako pri vyhodnocovaní ponúk, tak aj pri realizácii predmetu obstarávania.
   2. Uchádzač musí splniť podmienky uvedené v Oznámení o vyhlásení verejného obstarávania pri zadávaní predmetnej zákazky a v týchto súťažných podkladoch.
   3. V prípade zmeny subdodávateľa počas plnenia zmluvy je úspešný uchádzač povinný postupovať v súlade s ustanoveniami Kúpnej zmluvy, ktorá tvorí súčasť týchto súťažných podkladov v nadväznosti na ustanovenia § 41 ods. 4 zákona o verejnom obstarávaní.
2. **Definovanie ponuky** 
   1. Ponuka pre účely zadávania tejto zákazky je prejav slobodnej vôle uchádzača, že chce za úhradu poskytnúť osobe podľa § 8 určené plnenie pri dodržaní podmienok stanovených osobou podľa § 8 bez určovania svojich osobitných podmienok.
   2. Uchádzač môže predložiť iba jednu ponuku. Uchádzač nemôže byť zároveň členom skupiny dodávateľov, ktorá predkladá ponuku. Osoba podľa § 8 vylúči uchádzača, ktorý je súčasne členom skupiny dodávateľov v zmysle § 49 ods. 7 zákona o verejnom obstarávaní.
   3. Ponuku na predmet zákazky uchádzač predloží v lehote na predkladanie ponúk elektronickou formou prostredníctvom systému elektronického verejného obstarávania (ďalej len „IS EVO“) cez webové sídlo www.uvo.gov.sk.
   4. Ponuka vyhotovená podľa bodu 21 a obsahujúca dokumenty a doklady podľa bodu 17 časti (A) Pokyny na vypracovanie ponuky týchto súťažných podkladov sa predkladá rozdelená do dvoch samostatných častí:

* **elektronická časť ponuky v IS EVO**, týkajúca sa splnenia podmienok účasti a ďalších požiadaviek osoby podľa § 8, označená **„OSTATNÉ“** a
* **elektronická časť ponuky v IS EVO**, týkajúca sa návrhu na plnenie kritéria na vyhodnotenie ponúk, označená **„KRITÉRIÁ“.**

1. **Variantné riešenie**
   1. Osoba podľa § 8 **neumožňuje predložiť variantné riešenie** vo vzťahu k požiadavke na predmet zákazky.
   2. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené bude iba základné riešenie.
2. **Platnosť ponuky**
   1. Uchádzač je svojou ponukou viazaný počas lehoty viazanosti ponúk.
   2. Lehota viazanosti ponúk je stanovená **do 30.09.2019.**
   3. V prípade uplatnenia revíznych, kontrolných a iných postupov v súlade so zákonom, osoba podľa § 8 elektronicky prostredníctvom IS EVO oznámi uchádzačom predĺženie lehoty viazanosti a uchádzači sú svojou ponukou viazaní do uplynutia prípadného predĺženia lehoty.
3. **Náklady na ponuku**
   1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči osobe podľa § 8 a to aj v prípade, že osoba podľa § 8 neprijme ani jednu z predložených ponúk alebo zruší tento postup zadávania zákazky.
   2. Nevybratie uchádzača za dodávateľa pri zadávaní tejto zákazky nevytvára nárok na uplatnenie náhrady škody.
4. **Podmienky zrušenia zadávania zákazky**
   1. Osoba podľa § 8 zruší vyhlásený postup zadávania zákazky, ak bude splnená niektorá z podmienok podľa § 57 ods. 1 zákona o verejnom obstarávaní.
   2. Osoba podľa § 8 môže zrušiť vyhlásený postup zadávania zákazky, ak nastanú okolnosti podľa § 57 ods. 2 zákona o verejnom obstarávaní.
   3. Osoba podľa § 8 si vyhradzuje právo neuzavrieť zmluvu s úspešným uchádzačom, pokiaľ výsledkom verejnej súťaže bude vyššia finančná hodnota ponuky úspešného uchádzača ako predpokladaná hodnota zákazky.
   4. Osoba podľa § 8 si vyhradzuje právo zrušiť verejné obstarávanie v prípade neakceptovania procesu verejného obstarávania zo strany poskytovateľa pomoci.

**Časť II.**

**KOMUNIKÁCIA A VYSVETĽOVANIE**

1. **Komunikácia medzi osobou podľa § 8 a záujemcami/uchádzačmi**
   1. Komunikácia a výmena informácií (ďalej len „komunikácia“) medzi osobou podľa § 8 a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch.
   2. Komunikácia medzi osobou podľa § 8 a záujemcami/uchádzačmi sa uskutočňuje v elektronickej podobe prostredníctvom IS EVO, ktorý zabezpečí trvalé zachytenie ich obsahu, ak nie je uvedené inak.
   3. Podmienkou pre úspešnú komunikáciu v IS EVO a pre úspešné predkladanie časti ponuky „OSTATNÉ“ a časti ponuky „KRITÉRIÁ“ je, aby mal záujemca/uchádzač príslušné technické a odborné predpoklady – technické vybavenie a odborné ovládanie IS EVO. Potrebné technické vybavenie a požiadavky na používanie IS EVO sú zadefinované a zverejnené na [www.uvo.gov.sk](http://www.uvo.gov.sk).
   4. Plynutie zákonných lehôt v prípade elektronickej komunikácie je odo dňa odoslania/doručenia správy. Pod pojmom „doručenie“ sa myslí, kedy bola správa doručená záujemcovi/uchádzačovi do IS EVO a nie kedy si ju záujemca/uchádzač prečítal.
2. **Vysvetľovanie súťažných podkladov**
   1. V prípade nejasností alebo potreby objasnenia podmienok uvedených v súťažných podkladoch, Oznámení o vyhlásení verejného obstarávania, alebo inej sprievodnej dokumentácii k súťažným podkladom poskytnutej osobou podľa § 8 v lehote na predkladanie ponúk, môže záujemca písomne požiadať o ich vysvetlenie priamo cez IS EVO.
   2. Vysvetlenie informácií uvedených v Oznámení o vyhlásení verejného obstarávania, v súťažných podkladoch alebo v inej sprievodnej dokumentácii osoba podľa § 8 bezodkladne sprístupní záujemcom prostredníctvom IS EVO, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   3. Vysvetlenie na predložené otázky nájdu záujemcovia v IS EVO v záložke „Zodpovedané otázky“ a súčasne v profile v časti „Dokumenty zákazky“.
   4. Ak je to nevyhnutné, osoba podľa § 8 môže doplniť informácie uvedené v súťažných podkladoch alebo inej sprievodnej dokumentácii, ktoré sprístupní záujemcom prostredníctvom IS EVO najneskôr 6 dní pred uplynutím lehoty na predkladanie ponúk. Tieto informácie nesmú byť v rozpore s Oznámením o vyhlásení verejného obstarávania. Akékoľvek doplnenie a spresnenie sa stáva súčasťou súťažných podkladov.
   5. Osoba podľa § 8 primerane predĺži lehotu na predkladanie ponúk ak
      1. vysvetlenie informácií potrebných na vypracovanie ponuky nie je poskytnuté v lehote podľa bodu 14.2 napriek tomu, že bolo vyžiadané dostatočne vopred alebo
      2. v dokumentoch potrebných na vypracovanie ponuky vykoná podstatnú zmenu.
   6. Ak si vysvetlenie informácií potrebných na vypracovanie ponuky záujemca nevyžiadal dostatočne vopred alebo jeho význam je z hľadiska prípravy ponuky nepodstatný, osoba podľa § 8 nie je povinná predĺžiť lehotu na predkladanie ponúk.
   7. Vysvetlenia a doplnenia údajov uvedených v Oznámení o vyhlásení verejného obstarávania alebo v súťažných podkladoch alebo v inej sprievodnej dokumentácii k súťažným podkladom budú zároveň zverejnené na Profile osoby podľa § 8.
3. **Obhliadka miesta plnenia**
   1. Obhliadka miesta plnenia nie je potrebná.

**Časť III.**

**PRÍPRAVA PONUKY**

1. **Jazyk ponuky**
   1. Celá ponuka a tiež dokumenty k nej priložené musia byť vyhotovené v slovenskom, resp. českom jazyku.
   2. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **Obsah ponuky**
   1. Ponuka sa predkladá rozdelená do dvoch samostatných častí „OSTATNÉ“ a „KRITÉRIÁ“.
   2. **Časť ponuky označená ako „OSTATNÉ“** sa predkladá v elektronickej forme prostredníctvom IS EVO a obsahuje:
      1. Zoznam všetkých predložených dokumentov prostredníctvom IS EVO.
      2. Identifikačné údaje uchádzača (obchodné meno, sídlo alebo miesto podnikania, zoznam členov štatutárneho orgánu s uvedením ich mena a priezviska, kontaktné údaje uchádzača na komunikáciu s osobou podľa § 8– meno kontaktnej osoby, tel. číslo, e-mailová adresa).
      3. Plnú moc pre osobu, ktorá je oprávnená podpisovať ponuku a ktorá bude konať v mene všetkých osôb uchádzača (ak relevantné).
      4. Vyhlásenie uchádzača o podmienkach súťaže. Osoba podľa § 8 odporúča postupovať podľa časti (H) Prílohy *[Príloha č. 1 Vyhlásenie uchádzača o podmienkach súťaže]*.
      5. Menovanie vedúceho člena skupiny oprávneného konať v mene ostatných členov skupiny (v prípade, že ponuku predkladá skupina dodávateľov) v súlade s bodom 7.1 súťažných podkladov.
      6. Dokladovanie splnenia podmienok účasti v zmysle časti (G) Podmienky účasti súťažných podkladov. Doklady preukazujúce splnenie podmienok účasti v zmysle časti (G) Podmienky účasti súťažných podkladov môžu byť nahradené jednotným európskym dokumentom podľa § 39 zákona o verejnom obstarávaní.
      7. Návrh zmluvy spracovaný podľa časti (D) Obchodné podmienky súťažných podkladov podpísaný štatutárnym zástupcom uchádzača alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V návrhu zmluvy nebude uvedená cena.
      8. Podrobný opis technických a funkčných vlastností, ktorý je v súlade s časťou (B) Opis predmetu zákazky súťažných podkladov. Uchádzač uvedie konkrétne typové označenie navrhovaného zariadenia/zariadení.
   3. **Časť ponuky označená ako „KRITÉRIÁ“** sa predkladá v elektronickej forme prostredníctvom IS EVO a obsahuje:
      1. Návrh na plnenie kritérií na vyhodnotenie ponúk v súlade s časťou (E) Kritériá na hodnotenie ponúk a spôsob ich uplatnenia súťažných podkladov.
      2. Cenovú ponuku spracovanú podľa časti (C) Spôsob určenia ponukovej ceny súťažných podkladov.
3. **Splnenie podmienok účasti uchádzačov** 
   1. Uchádzači pri predkladaní ponúk preukazujú splnenie podmienok účasti predložením dokladov resp. dokumentov, preukazujúcich splnenie podmienok účasti podľa podmienok účasti uvedených v Oznámení o vyhlásení verejného obstarávania a v časti (G) Podmienky účasti súťažných podkladov. Uchádzači pri preukázaní splnenia podmienok účasti môžu v súlade s § 39 využiť jednotný európsky dokument. Uchádzači môžu pri preukázaní splnenia podmienok účasti využiť aj kombináciu týchto možností.
   2. Osoba podľa § 8 požaduje, v prípade uchádzača preukazujúceho splnenie podmienok účasti v zmysle § 39 ods. 1 zákona o verejnom obstarávaní jednotným európskym dokumentom, aby vo svojej ponuke predložil Štandardný formulár jednotného európskeho dokumentu, podľa časti (H) Prílohy *[Príloha č. 2 Jednotný európsky dokument]* týchto súťažných podkladov alebo môže uchádzač použiť elektronickú verziu jednotného európskeho dokumentu. Elektronická verzia Jednotného európskeho dokumentu je dostupná na stránke: <https://ec.europa.eu/tools/espd?lang=sklang=sk> .
   3. Uchádzač predkladá jednotný európsky dokument osobitne:
4. za seba,
5. za osobu, ktorej finančné zdroje alebo technické a odborné kapacity využíva na preukázanie splnenia podmienok účasti.
   1. Ak sa verejného obstarávania zúčastňuje skupina dodávateľov, jednotný európsky dokument predkladá každý člen skupiny osobitne.
   2. Osoba podľa § 8 uvádza, že obmedzuje informácie požadované na podmienky účasti (týkajúce sa časti IV: Podmienky účasti oddiel A až D jednotného európskeho dokumentu) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.
   3. Ak uchádzač použije jednotný európsky dokument, osoba podľa § 8 môže na zabezpečenie riadneho priebehu verejného obstarávania kedykoľvek v jeho priebehu uchádzača písomne prostredníctvom IS EVO požiadať o predloženie dokladu alebo dokladov nahradených jednotným európskym dokumentom. Uchádzač predkladá doklady preukazujúce splnenie podmienok účasti osobe podľa § 8 do piatich pracovných dní odo dňa doručenia žiadosti, ak osoba podľa § 8 neurčí dlhšiu lehotu. Podľa ustanovenia § 39 ods. 7 zákona o verejnom obstarávaní je osoba podľa § 8 povinná získať požadované informácie na základe prístupu do elektronickej databázy, ak má k dokladom prístup podľa § 39 ods. 4 zákona o verejnom obstarávaní napr. v prípade zoznamu hospodárskych subjektov podľa § 152 zákona o verejnom obstarávaní vedeným Úradom pre verejné obstarávanie.
   4. Ak nedošlo k predloženiu dokladov preukazujúcich splnenie podmienok účasti skôr, osoba podľa § 8 po vyhodnotení ponúk vyhodnotí splnenie podmienok účasti v súlade s § 55 ods. 1 zákona o verejnom obstarávaní.
6. **Zábezpeka**
   1. Zábezpeka sa nevyžaduje.
7. **Mena a ceny uvádzané v ponuke**
   1. Navrhovaná zmluvná cena musí byť stanovená podľa zákona č. 18/1996 Z. z. o cenách v platnom znení, vyhlášky č. 87/1996 Z. z., ktorou sa tento zákon vykonáva. Akékoľvek zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.
   2. Pokiaľ podľa časti (C) Spôsob určenia ponukovej ceny nepostačuje iné určenie ceny, uvedie uchádzač navrhovanú zmluvnú cenu v zložení:
      1. Navrhovaný spôsob zostavenia zmluvnej ceny bez DPH.
      2. Sadzba DPH a výška DPH.
      3. Navrhovaný spôsob zmluvnej ceny vrátane DPH.
   3. Ak uchádzač nie je platiteľom DPH, uvedie navrhovanú zmluvnú cenu celkom.
   4. Uchádzač vyplní vyhlásenie o platení, či neplatení DPH podľa časti (H) Prílohy *[Príloha č. 1 Vyhlásenie uchádzača o podmienkach súťaže].*
   5. Podrobnosti o stanovení zmluvnej ceny sú uvedené v časti (C) Spôsob určenia ponukovej ceny súťažných podkladov.

1. **Vyhotovenie ponuky**
   1. Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu v súlade s požiadavkami uvedenými v týchto súťažných podkladoch. Každá úplná ponuka musí byť vyhotovená v slovenskom, resp. českom jazyku.
   2. **Dokumenty predložené v rámci cenovej ponuky záujemca/uchádzač predkladá elektronicky do IS EVO v jednej z nasledujúcich foriem:**

* **vo forme naskenovaného dokumentu obsahujúceho podpis štatutárneho zástupcu uchádzača, resp. ním poverenej osoby na základe splnomocnenia,**
* **vo forme súboru obsahujúceho potvrdenie o zaručenej elektronickej konverzii (ak dokument obsahuje podpis alebo odtlačok pečiatky inej osoby/inštitúcie),**
* **vo forme súboru bez potvrdenia o zaručenej elektronickej konverzii (ak obsah súboru je možné elektronicky overiť u inštitúcie, ktorá doklad vydala).**
  1. V IS EVO bude elektronickou formou oddelenosť a uzavretosť zabezpečená elektronickými prostriedkami v súlade s § 49 ods. 5 zákona o verejnom obstarávaní tak, aby bola zabezpečená neporušiteľnosť a integrita jednotlivých častí ponuky, ich oddeliteľnosť a samostatné sprístupnenie. Uchádzač bude v IS EVO vkladať ponuku rozdelenú do dvoch samostatných častí, t.j. do časti označenej ako “OSTATNÉ a do časti označenej ako “KRITÉRIÁ”.
  2. Doklady a dokumenty tvoriace obsah ponuky, požadované v Oznámení o vyhlásení verejného obstarávania resp. podľa týchto súťažných podkladov, sa predkladajú v elektronickej podobe, pokiaľ nie je určené inak.
  3. Ponuka bude vylúčená z hodnotenia, ak bude obsahovať akékoľvek úpravy, dodatky alebo zmeny súťažných podkladov, ktoré neboli predmetom dodatkov vydaných osobou podľa § 8, ako aj v prípade jej neúplného, alebo nesprávneho vyplnenia alebo bude obsahovať podmieňované plnenie zo strany uchádzača.

**Časť IV.**

**PREDKLADANIE PONÚK**

1. **Lehota na predkladanie ponúk** 
   1. Lehota na predkladanie ponúk uplynie **08.01.2019** o **10:00:00 hod.** (SEČ). Ponuku je potrebné predložiť v lehote na predkladanie ponúk. Po uvedenom čase nebude už uchádzačom umožnené predkladať alebo meniť svoje ponuky.
   2. Uchádzač predloží ponuku prostredníctvom IS EVO.
2. **Predloženie ponuky**
   1. Ponuka vyhotovená podľa bodu 21 a obsahujúca dokumenty a doklady podľa bodu 17 časti (A) Pokyny na vypracovanie ponuky týchto súťažných podkladov sa predkladá ako:

* elektronická ponuka v IS EVO týkajúca sa splnenia podmienok účasti, splnenia požiadaviek na predmet zákazky a návrhu na plnenie kritéria na vyhodnotenie ponúk.
  1. Doklady a dokumenty tvoriace obsah ponuky pre časť „OSTATNÉ“ a pre časť „KRITÉRIÁ“ požadované v Oznámení o vyhlásení verejného obstarávania a podľa týchto súťažných podkladov sa predkladajú v IS EVO elektronicky v zmysle bodu 21.2, pokiaľ nie je určené inak.
  2. Pre splnenie podmienok komunikácie v IS EVO je potrebné, aby každý záujemca, ktorý prejaví záujem o účasť vo verejnom obstarávaní si riadne preštudoval Príručky dostupné na www.uvo.gov.sk.
  3. Uchádzač predloží dokumenty a súbory ponuky prostredníctvom IS EVO vo formátoch uvedených v príslušných bodoch týchto súťažných podkladov. Osoba podľa § 8 odporúča, aby názvy súborov neobsahovali diakritiku a slová boli spojené podčiarkovníkom, napr. Identifikacne\_udaje\_uchadzaca.pdf.
  4. Osoba podľa § 8 odporúča uchádzačom predložiť ponuku v dostatočnom časovom predstihu pred uplynutím lehoty na predkladanie ponúk.

1. **Doplnenie, zmena a odvolanie ponuky**
   1. Počas lehoty na predkladanie ponúk môže uchádzač meniť svoju ponuku alebo predložiť novú ponuku spôsobom v zmysle funkcionality IS EVO.

**Časť V.**

**OTVÁRANIE A VYHODNOTENIE PONÚK**

1. **Otváranie ponúk**
   1. Otváranie ponúk časť „OSTATNÉ“, t.j. sprístupnenie elektronických ponúk časť „OSTATNÉ“ v IS EVO, sa uskutoční dňa **08.01.2019** o **13:00:00 hod**. (SEČ) na adrese:

adresa: **Euro Dotácie, a.s.**

Na Šefranici 1280/8, 010 01 Žilina

Otváranie ponúk časť „OSTATNÉ“, t.j. sprístupnenie elektronických ponúk časť „OSTATNÉ“ v IS EVO, je neverejné a pri otváraní ponúk komisia postupuje podľa § 52 zákona o verejnom obstarávaní.

* 1. Osoba podľa § 8 po vyhodnotení časti ponúk označených ako „OSTATNÉ“ a po uplynutí podmienok uvedených v § 52 ods. 2 zákona o verejnom obstarávaní oznámi všetkým uchádzačom, ktorých ponuky neboli vylúčené dátum, čas a miesto otvárania časti ponúk označených ako „KRITÉRIÁ“.
  2. Otváranie ponúk časť „KRITÉRIÁ“, t.j. sprístupnenie elektronických ponúk časť „KRITÉRIÁ“ v IS EVO, je verejné v nadväznosti na použitie ustanovení § 52 zákona o verejnom obstarávaní.
  3. Na otváraní ponúk časť „KRITÉRIÁ“, t.j. sprístupnení elektronických ponúk časť „KRITÉRIÁ“ v IS EVO, sa môžu zúčastniť uchádzači, ktorí predložili svoju ponuku v lehote na predkladanie ponúk a ich ponuka nebola z hodnotenia vylúčená. Štatutárny zástupca uchádzača sa preukáže preukazom totožnosti a výpisom z obchodného registra resp. živnostenským listom. Iný zástupca uchádzača sa preukáže preukazom totožnosti, výpisom z obchodného registra resp. živnostenským listom a splnomocnením potvrdeným štatutárnym zástupcom uchádzača, že je oprávnený zúčastniť sa na otváraní ponúk v rámci predmetnej zákazky.

1. **Preskúmanie ponúk**
   1. Do procesu vyhodnocovania ponúk budú zaradené len tie ponuky, ktoré boli predložené v lehote na predkladanie ponúk a uchádzači splnili podmienky účasti.
   2. Platnou ponukou je ponuka, ktorá vyhovuje všetkým požiadavkám a špecifikáciám uvedeným v Oznámení o vyhlásení verejného obstarávania a súťažných podkladoch a zároveň neobsahuje žiadne obmedzenia alebo výhrady, ktoré sú v rozpore so súťažnými podkladmi alebo nie je neregulárna alebo inak neprijateľná. Ostatné ponuky uchádzačov, ktoré nebudú spĺňať uvedené požiadavky alebo budú obsahovať obmedzenia a výhrady, budú z verejného obstarávania vylúčené.
   3. O vylúčení ponuky s uvedením dôvodu vylúčenia bude uchádzač písomne prostredníctvom IS EVO upovedomený s uvedením dôvodu a lehoty, v ktorej môže byť doručená námietka podľa § 170 ods. 3 písm. d) zákona o verejnom obstarávaní.
2. **Vysvetľovanie ponúk**
   1. Osoba podľa § 8 môže požiadať uchádzača o vysvetlenie alebo doplnenie predložených dokladov. Osoba podľa § 8 písomne prostredníctvom IS EVO požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienok účasti a to podľa § 40 ods. 4 zákona o verejnom obstarávaní.
   2. Osoba podľa § 8 písomne prostredníctvom IS EVO požiada uchádzača o nahradenie inej osoby, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie. Ak osoba podľa § 8 neurčí dlhšiu lehotu, uchádzač je tak povinný urobiť do piatich pracovných dní odo dňa doručenia žiadosti v zmysle § 40 ods. 5 zákona o verejnom obstarávaní.
   3. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom IS EVO požiada o vysvetlenie ponuky a ak je to potrebné aj o predloženie dokladov v súlade s § 53 ods. 1 zákona o verejnom obstarávaní. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   4. Ak ponuka uchádzača bude obsahovať mimoriadne nízku ponuku, komisia prostredníctvom IS EVO požiada uchádzača v zmysle § 53 ods. 2 zákona o verejnom obstarávaní o podrobnosti týkajúce sa tej časti ponuky, ktoré sú pre jej cenu podstatné. Uchádzač doručí odôvodnenie mimoriadne nízkej ponuky v lehote určenej osobou podľa § 8 prostredníctvom IS EVO.
   5. Vo vysvetlení návrhu ceny musí uchádzač preukázať, že ním navrhnutá cena zahrňuje všetky náklady súvisiace s plnením predmetu zákazky podľa § 2 a 3 Zákona č. 18/1996 Z. z. o cenách v znení neskorších predpisov a uviesť aj informácie podľa § 53 ods. 2 zákona o verejnom obstarávaní.
   6. Ak budú predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky osoby podľa § 8 na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia, ktorá spĺňa podmienky podľa § 53 ods. 3 zákona o verejnom obstarávaní.
   7. Osoba podľa § 8 vylúči z verejného obstarávania uchádzača, ak nastane niektorý z dôvodov vylúčenia podľa § 40 ods. 6 a 7 resp. podľa § 53 ods. 5 zákona o verejnom obstarávaní.
   8. Osoba podľa § 8 bezodkladne prostredníctvom IS EVO upovedomí uchádzača, že bol vylúčený s uvedením dôvodu a lehoty, v ktorej môže byť doručená námietka podľa § 170 ods. 3 písm. d) zákona o verejnom obstarávaní.
3. **Hodnotenie ponúk** 
   1. Komisia hodnotí ponuky v súlade s § 40 a § 53 zákona o verejnom obstarávaní.
   2. Pri vyhodnocovaní ponúk posudzuje komisia splnenie podmienok účasti, požiadaviek na predmet zákazky a postupuje podľa kritérií na vyhodnotenie ponúk uvedených v Oznámení o vyhlásení verejného obstarávania spôsobom určeným v časti (E) Kritériá na vyhodnotenie ponúk a spôsob ich uplatnenia.
4. **Kritériá na vyhodnotenie ponúk**
   1. Komisia na vyhodnotenie ponúk hodnotí ponuky podľa bodu 28., pričom kritériá a spôsoby výberu najvhodnejšej ponuky sú uvedené v časti (E) Kritériá na vyhodnotenie ponúk a spôsoby ich uplatnenia.
   2. Úspešným uchádzačom sa stane uchádzač, ktorý predloží najlepšiu ponuku z hľadiska kritérií uvedených v časti (E) Kritéria na vyhodnotenie ponúk a spôsob ich uplatnenia.

**Časť VI.**

**Uzavretie zmluvy**

1. **Informácia o výsledku vyhodnotenia ponúk**
   1. Osoba podľa § 8 prostredníctvom IS EVO pošle všetkým uchádzačom, ktorých ponuky boli vyhodnocované, bezodkladne po vyhodnotení oznámenie o výsledku vyhodnotenia ponúk.
   2. Úspešnému uchádzačovi osoba podľa § 8 oznámi, že jeho ponuku prijíma.
   3. Súčasne ostatným uchádzačom pošle oznámenie, že neuspeli. V tomto oznámení uvedie dôvody, pre ktoré ich ponuka nebola prijatá. V oznámení uvedie identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť doručená námietka podľa § 170 ods. 3 písm. f) zákona o verejnom obstarávaní.
2. **Uzavretie zmluvy**
   1. Osoba podľa § 8 vyzve úspešného uchádzača na predloženie zmluvy. Uchádzač predloží potrebný počet výtlačkov osobe podľa § 8 v lehote určenej osobou podľa § 8.
   2. Osoba podľa § 8 uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Osoba podľa § 8 uzavrie zmluvu s úspešným uchádzačom a v súlade s § 56 zákona o verejnom obstarávaní.
   3. Osoba podľa § 8 môže uzavrieť zmluvu s úspešným uchádzačom alebo uchádzačmi najskôr šestnásty deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.
   4. Úspešný uchádzač alebo uchádzači sú povinní poskytnúť osobe podľa § 8 riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní, ak boli na jej uzavretie písomne vyzvaní.
   5. Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56 ods. 8 zákona o verejnom obstarávaní, osoba podľa § 8 môže uzavrieť zmluvu s uchádzačom alebo uchádzačmi, ktorí sa umiestnili ako druhí v poradí.
   6. Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, neposkytnú osobe podľa § 8 riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní, osoba podľa § 8 môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.
   7. Uchádzač alebo uchádzači, ktorí sa umiestnili ako tretí v poradí, sú povinní poskytnúť osobe podľa § 8 riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní.
   8. Osoba podľa § 8 nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
   9. Uzatvorená zmluva nesmie byť v rozpore s týmito súťažnými podkladmi a s ponukou predloženou úspešným uchádzačom.
   10. Osoba podľa § 8 vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia.

**Časť VII.**

**Zrušenie použitého postupu zadávania zákazky**

1. **Zrušenie zadávania zákazky**
   1. Osoba podľa § 8 zruší zadávanie predmetnej zákazky podľa podmienok uvedených v bode 12.
   2. Osoba podľa § 8 prostredníctvom IS EVO bezodkladne upovedomí uchádzačov o zrušení zadávania predmetnej zákazky s uvedením dôvodu zrušenia a oznámi postup, ktorý použije na zadávanie zákazky na pôvodný predmet obstarávania.

**Časť VIII.**

**Revízne postupy**

1. **Revízne postupy**
   1. Záujemca alebo uchádzač, ktorý sa domnieva, že postupom osoby podľa § 8 boli alebo mohli byť dotknuté jeho práva alebo právom chránené záujmy, môže voči konaniu osoby podľa § 8 uplatniť revízne postupy v súlade s ustanovením § 164 a § 170 zákona o verejnom obstarávaní.
   2. Okruh dôvodov pre uplatnenie revíznych postupov ustanovuje § 164 a § 170 zákona o verejnom obstarávaní.
   3. V prípade uplatnenia revíznych postupov záujemca alebo uchádzač postupuje v zmysle zákona o verejnom obstarávaní.

**Časť IX.**

**Dôvernosť a etické podmienky**

1. **Dôvernosť procesu verejného obstarávania**
   1. Informácie, týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby osoby podľa § 8 /zodpovedné osoby obstarávateľskej organizácie nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.
   2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).
   3. Osoba podľa § 8 uverejní informácie a dokumenty podľa § 64 zákona o verejnom obstarávaní v profile osoby podľa § 8 .
   4. Uchádzač, ktorého ponuka bude prijatá a s ktorým bude uzavretá zmluva (ďalej len „zmluvný dodávateľ“), akýkoľvek iný dodávateľ, s ktorým je/bude zmluvný dodávateľ prepojený alebo ku ktorému je/bude pridružený (ďalej len „pridružený podnik“), jeho dodávatelia vo vzťahu k plneniu uzavretej zmluve (ďalej len „subdodávateľ“), vrátane ich pracovníkov, budú povinní dodržiavať mlčanlivosť vo vzťahu ku skutočnostiam, zisteným počas plnenia zmluvy/platnosti zmluvy, resp. súvisiace s predmetom plnenia zmluvy. Všetky dokumenty, ktoré zmluvný dodávateľ od obstarávateľskej organizácie obdrží alebo zmluvný dodávateľ, pridružený podnik alebo jeho subdodávatelia, vrátane ich pracovníkov vyhotovia podľa požiadaviek obstarávateľskej organizácie a v súlade s uzavretou zmluvou, budú dôverné a nebude možné ich použiť bez predchádzajúceho súhlasu obstarávateľskej organizácie.
2. **Etické podmienky**
   1. Akákoľvek snaha uchádzača získať dôverné informácie, vstúpiť do nezákonných dohôd s inými uchádzačmi alebo ovplyvňovať ktoréhokoľvek člena komisie na vyhodnotenie ponúk alebo zodpovedné osoby osoby podľa § 8 /zodpovedné osoby obstarávateľskej organizácie počas vyhodnocovania, kontroly, porovnávania ponúk, bude viesť k vylúčeniu uchádzača.
   2. Uchádzač nesmie byť v konflikte záujmov a nesmie mať nijaké spojenie na ostatných uchádzačov zúčastnených v tomto zadávaní predmetnej zákazky.
   3. Osoba podľa § 8 podľa § 40 ods. 6 písm. e) zákona o verejnom obstarávaní vylúči z verejného obstarávania uchádzača, ak sa pokúsil získať dôverné informácie, ktoré by mu poskytli neoprávnenú výhodu.
   4. Osoba podľa § 8 podľa § 40 ods. 6 písm. f) zákona o verejnom obstarávaní vylúči z verejného obstarávania uchádzača, ak konflikt záujmov podľa § 23 nemožno odstrániť inými účinnými opatreniami.
   5. Osoba podľa § 8 podľa § 40 ods. 6 písm. g) zákona o verejnom obstarávaní vylúči z verejného obstarávania uchádzača, ak na základe dôveryhodných informácií má dôvodné podozrenie, že uchádzač uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž.
   6. Osoba podľa § 8 zároveň odporúča záujemcom/uchádzačom oboznámiť sa s „Etickým kódexom záujemcu/uchádzača“ a dodržiavať ho. Etický kódex záujemcu/uchádzača je uverejnený na webovom sídle úradu v časti „Záujemca/Uchádzač“ v záložke „Etický kódex záujemcu/uchádzača“.

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Opis predmetu zákazky**

Predmet zákazky:

**Recyklácia odpadových fólií – pracia linka**

Predmetom zákazky je Recyklácia odpadových fólií – pracia linka v zmysle nižšie uvedenej špecifikácie.

Osoba podľa § 8 podrobným opisom predmetu zákazky stanovila minimálne požiadavky, ktoré požaduje dodržať pre daný predmet zákazky.

|  |  |  |  |  |
| --- | --- | --- | --- | --- |
|  | **RECYPLAST SNINA s.r.o.** | | | |
|  | **Recyklácia odpadových fólií – pracia linka** | | | |
|  | **Požiadavka obstarávateľa / Parameter** | **Merná jednotka /**  **Unit of measure** | **Požadovaná hodnota/ Requested parametres** | **Hodnota parametra Vášho zariadenia / Parametres of your machine** |
| **1** | Nové zariadenia | [áno/nie] | Áno |  |
| **2** | Zariadenia dokážu spracovať vstupný materiál s obsahom papiera do 3 % | [áno/nie] | Áno |  |
| **3** | Zariadenia dokážu spracovať vstupný materiál LLDPE, LDPE, HDPE | [áno/nie] | Áno |  |
| **4** | Zariadenia dokážu spracovať vstupný materiál s obsahom LLDPE do 10 % | [áno/nie] | Áno |  |
| **5** | Zariadenia dokážu spracovať agreárnu fóliu do 40 % znečistenia | [áno/nie] | Áno |  |
| **6** | Výstup z linky - AGLOMERÁT | [áno/nie] | Áno |  |
| **7** | Minimálna kapacita na výstupe linky | Kg/hod | 700 |  |
| **8** | Maximálna vlhkosť výstupného produktu | % | 4 |  |
| **9** | Možnosť inštalovať linku do haly podľa výkresov v prílohe zadania | [áno/nie] | Áno |  |
| **10** | Zariadenia musia spĺňať požiadavky na ochranu životného prostredia podľa legislatívy SR | [áno/nie] | Áno |  |
| **11** | Záručná lehota 12 mesiacov od uvedenia do prevádzky | [áno/nie] | Áno |  |
| **12** | Prevedenie zodpovedajúce požiadavkám „CE“ | [áno/nie] | Áno |  |
| **13** | Návod na obsluhu a údržbu zariadenia v slovenskom alebo českom jazyku | [áno/nie] | Áno |  |
| **14** | Doprava zariadenia na miesto prevádzky – Snina, Slovakia | [áno/nie] | Áno |  |
| **15** | Montáž, uvedenie do prevádzky vrátane zaškolenia obsluhy | [áno/nie] | Áno |  |
| **16** | Dodacia lehota maximálne do 7 mesiacov od účinnosti kúpnej zmluvy | [áno/nie] | Áno |  |
| **17** | Platobné podmienky – max. 40% ceny pri objednávke, max. 50% ceny pred expedíciou z výrobného závodu, zvyšok ceny do 14 dní po uvedení do prevádzky u klienta | [áno/nie] | Áno |  |

\* uchádzač vyplní podfarbené polia

Linka bude riešená ako sústava navzájom prepojených strojov a zariadení, ktoré zabezpečia vypranie odpadovej fólie, vysušenie, pomletie a zrecyklovanie do výstupnej formy aglomerátu pre ďalšie finálne spracovanie.

Vstupnou surovinou bude lisovaná, triedená fólia LDPE, LLDPE a HDPE rôzneho stupňa znečistenia, nie však nebezpečnými látkami. Linka bude primárne spracovávať čistú a znečistenú fóliu do 20 % znečistenia, bude však schopná spracovať, do rovnakej kvality ako bežnú fóliu, aj silne znečistenú fóliu (napr. agrárnu fóliu) so stupňom znečistenia do 40 %. Chod linky bude riadený automaticky v kombinácii so zadávaním príkazov obsluhou.

Základný popis požadovanej technológie spracovania fólie je nasledovný:

1. Pomletie – napr. v pomalobežnom drviči, resp. shredri,
2. Hrubé pranie, odstránenie papierových etikiet a pod.,
3. Separácia,
4. Druhý resp. tretí stupeň prania – z dôvodu požadovanej čistote
5. Odstránenie vody, sušenie do požadovaného stupňa vlhkosti max. 4 %,
6. Aglomerácia.

Dopravné cesty medzi jednotlivými procesmi môžu byť kombináciou dopravníkových pásov a šnekov podľa uváženia výrobcu, dodávateľa. Presné technologické riešenie a umiestnenie zariadení, ktoré bude v súlade s technickými špecifikáciami a zadaním v rámci súťažných podkladov zverejneného VO bude výstupom cenovej ponuky uchádzača. Súčasťou dodávky linky bude aj jej inštalácia a sprevádzkovanie.

Technologické zariadenia pracej linky budú napájané elektrickým prúdom z lokálnych technologických rozvádzačov, ktoré sú umiestnené vo výrobnej hale. Celkovú energetickú náročnosť dodanej technológie určí dodávateľ technológie, rovnako ako ostatné média, ich umiestnenie, rozsah, objem. Všetky zariadenia a stroje pracej linky budú vyhovovať podmienkam pre bezpečnú prevádzku a  bezpečnostným normám platným na území Slovenskej republiky. Zariadenia budú byť konštruované tak, aby spĺňali všetky požiadavky na ochranu životného prostredia a pred nebezpečnými látkami. Technologický proces nemôže svojím charakterom ohrozovať životné prostredie.

V prípade, že osoba podľa § 8 použila v rámci opisu predmetu zákazky konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, môže uchádzač v súlade s § 42 ods.3 ZVO predložiť ponuku i na technický a funkčný ekvivalent.

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Spôsob určenia ponukovej ceny**

Predmet zákazky:

**Recyklácia odpadových fólií – pracia linka**

**SPÔSOB URČENIA PONUKOVEJ CENY**

1. Cena za obstarávaný tovar a službu, súvisiacu s dodaním tovaru, musí byť stanovená v zmysle zákona č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.
2. **Uchádzačom ponúknutá cena musí byť vyjadrená v mene EUR a s presnosťou na dve desatinné miesta: jednotková cena bez DPH, cena celkom bez DPH, DPH a cena celkom s DPH v požadovanom rozdelení.**
3. Podkladom pre vypracovanie cenovej ponuky je časť (B) Opis predmetu zákazky súťažných podkladov. Cena predmetu zákazky musí obsahovať všetky náklady spojené s dodávkou tovaru predmetnej zákazky.
4. **Osoba podľa § 8 odporúča vyplniť tabuľku Spôsob určenia ponukovej ceny, ktoré je súčasťou časti (C) Spôsob určenia ponukovej ceny súťažných podkladov.**

**Spôsob určenia ponukovej ceny**

|  |  |  |  |
| --- | --- | --- | --- |
| obchodné meno: |  | miesto vystavenia: |  |
| sídlo: |  | dátum vystavenia: |  |
| IČO: |  |  |  |
| štatut. zástupca: |  |  |  |

|  |  |  |  |
| --- | --- | --- | --- |
| **Názov položky** | **Cena spolu v EUR bez DPH** | **DPH** | **Cena spolu v EUR**  **s DPH** |
| **Recyklácia odpadových fólií – pracia linka** | | | |
| **SPOLU** |  |  |  |

*\* uvedená cena je cenou za predmet zákazky v zmysle časti B, súťažných podkladov*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  | *podpis* |  |

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Obchodné podmienky**

Predmet zákazky:

**Recyklácia odpadových fólií – pracia linka**

Obsah súťažných podkladov (kapitola (D) Obchodné podmienky), o ktorých v zmysle § 42 ods. 11 zákona o verejnom obstarávaní osoba podľa § 8 vyhlasuje, že budú súčasťou Kúpnej zmluvy uzatvorenej podľa § 409 a nasl. Obchodného zákonníka, nie je prípustné meniť. Vo vyznačených bodoch budú uchádzačom doplnené konkrétne údaje, ktoré musia byť v súlade s jeho ponukou.

**Zmluva o dielo**

**Čl.** **1. ZMLUVNÉ STRANY**

1.1. Objednávateľ : RECYPLAST Snina, s.r.o.

Sídlo : Študentská 4154/50, 069 01 Snina

Zastúpený : Róbert Saksa, konateľ

Osoby oprávnené na rokovanie : Róbert Saksa, konateľ

vo veciach technických : Ing. Pavel Bolješik

Telefón : +421 905 262 961

IČO : 47 885 521

DIČ : 2024128612

IČ DPH : SK2024128612

zapísaný v obchodnom registri Okresného súdu: Banská Bystrica, odd. Sro, vl.č.30455/S

1.2. Zhotoviteľ:

Sídlo:

Zastúpený:

Osoby oprávnené na rokovanie:

vo veciach technických:

Tel.:

Bankové spojenie:

Číslo účtu:

IČO:

DIČ:

IČ DPH:

zapísaný v obchodnom registri Okresného súdu:

**Čl. 2 VÝCHODISKOVÉ PODKLADY A ÚDAJE**

2.1. Podkladom pre uzatvorenie tejto zmluvy je ponuka do verejnej súťaže, ktorú predložil vo verejnej súťaži Zhotoviteľ.

2.2. Východiskové údaje:

2.2.1. Názov diela: „**Recyklácia odpadových fólií – pracia linka“**

2.2.2. Miesto dodania: Študentská 4154/50, Snina

**Čl. 3. PREDMET PLNENIA**

3.1 Predmetom tejto zmluvy je dodanie technologického zariadenia ,,..........................................................,, (doplní uchádzač) Súčasťou diela sú technologické komponenty (ďalej len ***„Komponenty“***), ktoré sú nevyhnutné pre prevádzkovanie zariadenia označeného ako „ pracia linka (ďalej len ***„pracia linka.“***).

Podrobná špecifikácia Komponentov je obsahom **Dokumentácie technických a technologických zariadení**, ktorá je prílohou č.1 tejto zmluvy.

Podkladom pre zhotovenie Diela je:

1. dokumentácia technických a technologických zariadení
2. cenová špecifikácia prác a dodávok zhotoviteľa zo dňa .................... (ďalej len ***„Rozpočet“***) (doplní uchádzač), ako Príloha č. 2 tejto zmluvy

3.2. Dodaním diela sa rozumie riadne dodanie dohodnutého technologického zariadenia, vrátane dopravy na miesto dodania, umiestnenia, montáže a uvedenia do prevádzky, vrátane zaškolenia obsluhy.

3.3. Dielo dodané podľa tejto zmluvy musí spĺňať všetky predpísané akostné technické ukazovatele a zmeny odsúhlasené objednávateľom.

3.4. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa cenovej ponuky a technického riešenia, ktoré tvoria prílohu č. 1 a 2 tejto zmluvy.

3.5. Zhotoviteľ sa zaväzuje, že zhotovené dielo v súlade s touto zmluvou bude spĺňať všetky náležitosti v zmysle platných noriem a bude slúžiť účelu, na ktorý má byť vyhotovené.

3.6. Objednávateľ sa zaväzuje dokončené dielo prevziať a zaplatiť za jeho zhotovenie dohodnutú cenu.

**Čl. 4. ČAS PLNENIA**

4.1. Termín plnenia predmetu zmluvy podľa čl. 3 v rozsahu bodu 3.1. je:

- do 7 mesiacov odo dňa podpisu tejto zmluvy

4.2. Ak Zhotoviteľ pripraví dielo na odovzdanie pred dohodnutým termínom, zaväzuje sa Objednávateľ toto dielo prevziať aj v skoršom ponúknutom termíne, ak dielo nebude vykazovať žiadne vady.

**Čl. 5. CENA**

5.1. Cena za zhotovenie predmetu zmluvy v rozsahu čl. 3. tejto zmluvy je stanovená dohodou zmluvných strán v zmysle § 3 Zákona č. 18/1996 Z. z. o cenách v znení neskorších zmien a doplnkov a je doložená rozpočtom /cenovou ponukou/, ktorá tvorí prílohu č. 2 k tejto zmluve, pričom dohodnutá cena uvedená v prílohe č. 2 je cenou konečnou.

5.2. V cene za zhotovenie diela sú obsiahnuté všetky náklady spojené s vykonaním a dodaním diela.

**Čl. 6. PLATOBNÉ PODMIENKY**

6.1. Cenu za zhotovenie diela sa Objednávateľ zaväzuje zaplatiť na základe faktúr, ktoré Zhotoviteľ vystaví a odošle Objednávateľovi v zmysle tejto zmluvy.

6.2. Faktúru vyhotoví Zhotoviteľ v súlade s platnou legislatívou - zákon č. 222/2004 Z. z. o dani z pridanej hodnoty v platnom znení a predloží Objednávateľovi. Faktúra bude obsahovať minimálne tieto údaje:

* číslo faktúry resp. daňového dokladu
* označenie Objednávateľa a Zhotoviteľa, peňažný ústav, číslo účtu
* IČO a DIČ Zhotoviteľa, IČO Objednávateľa
* označenie registra, ktorý PO zapísal v obchodnom registri a číslo zápisu
* miesto a názov diela
* číslo zmluvy, dátum jej uzatvorenia
* zdaniteľné obdobie
* deň odoslania a deň splatnosti faktúry
* fakturovanú základnú čiastku bez DPH, čiastku DPH
* pečiatku a podpis oprávneného zástupcu Zhotoviteľa

6.3. V prípade, že faktúra nebude obsahovať všetky náležitosti v zmysle platných právnych predpisov, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

6.4. Zhotoviteľ je oprávnený dohodnutú cenu diela fakturovať nasledovne:

- prvá faktúra - záloha vo výške 40 % ceny diela do 14 dní odo dňa podpisu tejto zmluvy

- druhá faktúra vo výške 40 % ceny diela pred expedíciou z výrobného závodu

- zostatok ceny diela vo výške 20 % ceny diela do 14 dní odo dňa podpísania protokolu o odovzdaní a prevzatí diela

6.5. Lehota splatnosti faktúr je dohodnutá do 15 dní odo dňa doručenia Objednávateľovi.

**Čl. 7. ZÁRUČNÁ DOBA - ZODPOVEDNOSŤ ZA VADY**

7.1. Zhotoviteľ zodpovedá za to, že predmet zmluvy je zhotovený podľa podmienok zmluvy, všetkých jej príloh, a že počas záručnej doby bude mať vlastnosti dohodnuté v tejto zmluve.

7.2. Zhotoviteľ zodpovedá za vady, ktoré má dielo v čase jeho odovzdania Objednávateľovi. Za vady, ktoré sa prejavili po odovzdaní diela zodpovedá Zhotoviteľ iba vtedy, ak boli spôsobené porušením jeho povinností. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil Objednávateľa, a ten na ich použití trval.

7.3. Záručná doba na dielo sa po vzájomnej dohode stanovuje na 12 mesiacov a začína plynúť zápisničným odovzdaním a prevzatím diela Zhotoviteľom Objednávateľovi bez vád a nedorobkov.

7.4. Zmluvné strany sa dohodli pre prípad vady diela, že počas záručnej doby má Objednávateľ právo požadovať a Zhotoviteľ povinnosť bezplatne odstrániť zistené a uplatnené reklamované vady.

7.5. Zhotoviteľ sa zaväzuje začať s odstraňovaním prípadných vád predmetu plnenia do 3dní odo dňa uplatnenia reklamácie Objednávateľa a vady odstrániť v čo najkratšom technicky možnom čase.

7.6. Objednávateľ môže zadať odstránenie vady tretej strane. Môže tak urobiť vtedy, ak Zhotoviteľ nezačal vadu v dohodnutom termíne odstraňovať alebo vadu neodstránil v dohodnutom čase. Náklady súvisiace s odstránením vady budú vyúčtované Zhotoviteľovi, ktorý sa ich zaväzuje uhradiť Objednávateľovi do 14 dní od doručenia faktúry.

7.7. Ak sa ukáže, že vada je neopraviteľná, zaväzuje sa Zhotoviteľ dodať do 30 dní od zistenia tejto skutočnosti náhradu za vadnú časť plnenia, inak je povinný uhradiť škodu tým spôsobenú.

**Čl. 8. PODMIENKY VYKONANIA DIELA**

8.1. Zhotoviteľ vykoná dielo na svoje náklady a na vlastné nebezpečenstvo. Zhotoviteľ nesmie bez súhlasu Objednávateľa zadať predmet plnenia ku zhotoveniu inému subjektu.

8.2. Zhotoviteľ je zodpovedný za akékoľvek zničenie alebo poškodenie majetku Objednávateľa a súkromných osôb, zranenie osôb a usmrtenie, ku ktorým dôjde počas realizácie prác, alebo ako dôsledok vykonávania prác v rámci tejto zmluvy.

8.3. Dielo musí byť vykonané podľa platných STN a technologických postupov platných v  čase vykonávania diela, pri dodržaní predpisov o bezpečnosti a ochrane zdravia pri práci.

8.4. Kvalitu diela bude Zhotoviteľ dokladovať platnými atestami resp. certifikátmi. Bezvadnosť diela Zhotoviteľ preukáže tzv. skúšobnou prevádzkou, ktorá pozostáva:

- z 24 hodinovej prevádzky, pri ktorej bude dosiahnutý proklamovaný výstup a výkon zariadenia

8.5. Odovzdávacie a preberacie konanie diela

8.5.1. Zhotoviteľ pripraví k preberaciemu konaniu kompletnú technickú dokumentáciu diela.

8.5.2. Keď Zhotoviteľ dokončí práce na dodaní diela, Zhotoviteľ vyzve Objednávateľa k účasti na vykonaní skúšobnej prevádzky podľa bodu 8.4. tohto článku.

8.5.3. V prípade, že skúšobná prevádzka bude bez vád, zmluvné strany pristúpia k odovzdaniu a prevzatiu diela a podpisu protokolu o odovzdaní a prevzatí diela.

8.5.4. Podpisom protokolu o odovzdaní a prevzatí diela sa bude považovať dielo za ukončené.

8.6. Vlastníctvo diela a nebezpečenstvo škody

8.6.1. Dňom podpísania protokolu o odovzdaní a prevzatí diela sa stáva Objednávateľ vlastníkom diela.

8.6.2. Nebezpečenstvo na diele znáša až do podpísania protokolu o odovzdaní a prevzatí diela Zhotoviteľ.

8.7. Zhotoviteľ sa zaväzuje odovzdať spolu s dielom prevádzkové predpisy na obsluhu diela.

**Čl. 9. ZMLUVNÉ POKUTY A ÚROKY**

9.1. Zhotoviteľ zaplatí Objednávateľovi zmluvnú pokutu stanovenú použitím príslušnej sadzby za každý deň o ktorý je v omeškaní za:

a/ neukončenie diela v zmluvnom termíne 500,--€ denne za každý aj začatý deň omeškania b/ ak Zhotoviteľ nezačne odstraňovať reklamované vady v dohodnutom termíne 300,--€ denne za každý aj začatý deň omeškania.

Zaplatenie zmluvnej pokuty nezbavuje Zhotoviteľa jeho zodpovednosti. Zmluvná pokuta sa na nárok na náhradu škody nezapočítava.

9.2. Objednávateľ zaplatí Zhotoviteľovi úrok z omeškania za každý deň, o ktorý je v omeškaní s úhradou oprávnene vystavenej faktúry vo výške 0,01 % z dlžnej sumy.

**Čl. 10. OSTATNÉ USTANOVENIA**

10.1. Obchodné tajomstvo

10.1.1. Objednávateľ a Zhotoviteľ sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám bez jeho písomného súhlasu, alebo ich nepoužije pre iné účely, než pre plnenie podmienok tejto zmluvy.

10.1.2. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám a ktoré zmluvný partner neochráni zodpovedajúcim spôsobom.

10.2. Vykonávanie diela

10.2.1. Zhotoviteľ bude pri plnení predmetu zmluvy postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy a podmienky tejto zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov zmluvných strán, prípadne rozhodnutiami a vyjadreniami dotknutých orgánov.

10.2.2. Zhotoviteľ je povinný upozorniť Objednávateľa na nevyhovujúce vlastnosti vecí, ktoré od neho prevzal, alebo na nevhodné pokyny, ktoré mu Objednávateľ dal na vyhotovenie diela. Ak túto povinnosť Zhotoviteľ splnil, nezodpovedá za nemožnosť dokončenia diela, pokiaľ Objednávateľ na použití odovzdaných vecí a dodržaní uložených pokynov trvá.

10.2.3. Zhotoviteľ zodpovedá za škody a uplatnené sankcie orgánov a organizácií, ktoré budú uložené Objednávateľovi z dôvodu konania Zhotoviteľa.

10.3. Odstúpenie od zmluvy

10.3.1 Objednávateľ alebo zhotoviteľ môžu odstúpiť od zmluvy, ak je druhá strana príčinou podstatného porušenia zmluvy, čo značne obmedzí úžitky zo zmluvy vyplývajúce.

10.3.2 Odstúpenie od zmluvy z dôvodu nepodstatného porušenia zmluvy je možné len v tom prípade, keď oprávnená strana poskytla druhej strane primeranú lehotu s upozornením, že po jej nedodržaní od zmluvy odstúpi.

10.3.3 Pre odstúpenie od zmluvy platia §§ 344-351 Obchodného zákonníka.

10.4. Vymedzenie prípadov podstatného a nepodstatného porušenia zmluvy

10.4.1 Zmluvné strany označujú porušenie zmluvy za podstatné ak:

a/ dielo nebude vykonávané v súlade s touto zmluvou

b/ zhotoviteľ bude meškať s dodaním diela dlhšie ako tri dni oproti zmluvnému termínu

c/ na objednávateľa alebo zhotoviteľa bude vyhlásený konkurz

10.4.2 Podstatné porušenie tejto zmluvy má za následok, že oprávnená strana môže využiť právo od tejto zmluvy odstúpiť podľa § 344 v spojení s § 349 Obchodného zákonníka.

10.4.3 Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od záväzku podľa § 346 Obchodného zákonníka.

10.5. V prípade odstúpenia od zmluvy z dôvodov na strane Zhotoviteľa nemá Zhotoviteľ nárok na cenu diela alebo jej časť a obdržanú časť ceny diela je povinný do 3 dní Objednávateľovi vrátiť. V opačnom prípade má Objednávateľ právo na zaplatenie zmluvnej pokuty vo výške 0,2% denne z dlžnej sumy za každý aj začatý deň omeškania.

**Čl. 11. ZÁVEREČNÉ USTAN0VENIA**

11.1. Zmluva nadobúda platnosť a účinnosť dňom jej podpísania obidvomi zmluvnými stranami.

11.2. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán a budú uzatvorené v súlade s platným zákonom o verejnom obstarávaní.

11.3. Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto zmluvy jedna zo strán požiada o rozhodnutie súd.

11.4. Tento zmluvný vzťah sa riadi právnym poriadkom Slovenskej republiky a na súdne konanie je príslušný súd Slovenskej republiky. Pri právnych vzťahoch osobitne neupravených uzatvorenou zmluvou o dielo sa zmluvné strany riadia príslušnými ustanoveniami Obchodného zákonníka.

11.5. Zhotoviteľ je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy o NFP a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

1. Poskytovateľ a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,
6. Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

11.6. Zmluvné strany súhlasia so spracúvaním osobných údajov za účelom realizácie tohto obchodnoprávneho vzťahu.

11.7.Účastníci zmluvného vzťahu sa oboznámili s jej obsahom prečítaním, porozumeli jej obsahu a prehlasujú, že táto nebola uzatvorená v tiesni ani za inak nevýhodných podmienok, na znak toho ju podpisujú.

11.8. Neoddeliteľnou súčasťou tejto zmluvy sú prílohy:

* + č. 1 Dokumentácia technických a technologických zariadení (predkladá uchádzač)
  + č. 2 Cenová ponuka /rozpočet/ (predkladá uchádzač)
  + č. 3 Zoznam subdodávateľov (predkladá iba úspešný uchádzač najneskôr v čase uzavretia zmluvy)

11.8.Táto zmluva je vypracovaná v 4 vyhotoveniach, z ktorých tri si ponechá Objednávateľ a jedno Zhotoviteľ.

V ................ dňa .......................... V Snine dňa ..........................

Zhotoviteľ: Objednávateľ:

**PríloHA č. 3 Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel subdodávky k hodnote Diela vyjadrený sumou* |
|  |  |  |  |  |
|  |  |  |  |  |
|  |  |  |  |  |

Predávajúci Kupujúci

V .............................dňa ......................... V Snine, dňa ..................

---------------------------------- –––––---------------------------------

Róbert Saksa

Konateľ

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Kritériá hodnotenia ponúk a spôsob ich uplatnenia**

Predmet zákazky:

**Recyklácia odpadových fólií – pracia linka**

Komisia na vyhodnotenie ponúk porovná a vyhodnotí iba tie ponuky, ktoré boli uznané ako skutočne zodpovedajúce požiadavkám súťažných podkladov v súlade s časťou (A) Pokyny na vypracovanie ponuky.

1. **Kritéria na hodnotenie ponúk**
   1. Kritérium 1:

**Najnižšia cena** v zmysle § 44 ods. 3 písm. c) zákona o verejnom obstarávaní

1. **Spôsob hodnotenia kritéria na hodnotenie ponúk**
   1. Osoba podľa § 8 bude hodnotiť celkovú cenu za predmet zákazky v EUR s DPH.
   2. Úspešným uchádzačom bude ten uchádzač, ktorého ponuka sa na základe pravidiel na uplatnenie kritéria na vyhodnotenie ponúk umiestni na prvom mieste, t.j. uchádzač s najnižšou celkovou cenou za predmet zákazky v EUR s DPH. Ostatné ponuky budú zoradené vzostupne podľa výšky ponúkanej celkovej ceny za predmet zákazky v EUR s DPH, t.j. ponuke s najvyššou celkovou cenou za predmet zákazky bude priradené najvyššie poradové číslo.
   3. Úspešným uchádzačom sa stane uchádzač, ktorý bude vyhodnotený ako prvý (úspešný). Ostatní uchádzači budú neúspešní.
   4. Každý člen komisie hodnotí každú ponuku samostatne s tým, že dodrží pravidlá určené v tejto časti súťažných podkladov.
   5. Komisia vypracuje súhrnné hodnotenie ponúk a zostaví sa poradie úspešnosti ponúk v poradí od najnižšej po najvyššiu celkovú cenu v zmysle bodu 2.2 tejto časti súťažných podkladov.

-----------

Nevybratie uchádzača za dodávateľa tovarov nevytvára nárok na uplatnenie náhrady škody.

Uchádzač vyplní Návrh na plnenie kritérií, ktorý je súčasťou časti (E) Kritériá ma vyhodnotenie ponúk a spôsob ich uplatnenia súťažných podkladov.

**Návrh na plnenie kritérií**

|  |  |  |  |
| --- | --- | --- | --- |
| obchodné meno: |  | miesto vystavenia: |  |
| sídlo: |  | dátum vystavenia: |  |
| IČO: |  |  |  |
| štatut. zástupca: |  |  |  |

|  |  |
| --- | --- |
| Kritérium | ponúknutá hodnota |
| celková cena za predmet zákazky | **.................... EUR** |

*\* Pozn. u platcu DPH je rozhodujúca cena s DPH, u neplatcu je rozhodujúca konečná cena.*

*\*\* Uvedená cena je cena za predmet zákazky v zmysle časti B. súťažných podkladov*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  | *podpis* |  |

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Harmonogram realizácie**

Predmet zákazky:

**Recyklácia odpadových fólií – pracia linka**

**Pokyny na vypracovanie harmonogramu**

Uchádzač dodrží termíny stanovené Oznámení o vyhlásení verejného obstarávania a v týchto súťažných podkladoch.

|  |  |
| --- | --- |
| predmet zákazky | termín plnenia |
| Recyklácia odpadových fólií – pracia linka | Lehota dodania **do 7 mesiacov** od nadobudnutia účinnosti zmluvy. |

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Podmienky účasti**

Predmet zákazky:

**Recyklácia odpadových fólií – pracia linka**

**Uchádzač musí spĺňať nasledovné podmienky účasti vo verejnom obstarávaní:**

1. **Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

*Zoznam a krátky opis podmienok:*

Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 zákona o verejnom obstarávaní. V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

UPOZORNENIE:

Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť. Doklady preukazujúce splnenie podmienok účasti uchádzač vkladá v ponuke elektronicky do IS EVO v jednej z nasledujúcich foriem:

* vo forme naskenovaného dokumentu obsahujúceho podpis štatutárneho zástupcu uchádzača, resp. ním poverenej osoby na základe splnomocnenia,
* vo forme súboru obsahujúceho potvrdenie o zaručenej elektronickej konverzii (ak dokument obsahuje podpis alebo odtlačok pečiatky inej osoby/inštitúcie),
* vo forme súboru bez potvrdenia o zaručenej elektronickej konverzii (ak obsah súboru je možné elektronicky overiť u inštitúcie, ktorá doklad vydala).

1. **Ekonomické a finančné postavenie**

Nevyžaduje sa.

1. **Technická alebo odborná spôsobilosť**

Nevyžaduje sa.

**ZADÁVANIE NADLIMITNEJ ZÁKAZKY BEZ VYUŽITIA ELEKTRONICKÉHO TRHOVISKA**

(TOVARY)

1. **Prílohy**

Predmet zákazky:

**Recyklácia odpadových fólií – pracia linka**

# Príloha č. 1: Vyhlásenie uchádzača o podmienkach súťaže

|  |  |  |  |
| --- | --- | --- | --- |
| obchodné meno: |  | miesto vystavenia: |  |
| sídlo: |  | dátum vystavenia: |  |
| IČO: |  |  |  |
| štatut. zástupca: |  |  |  |

**Vyhlásenie uchádzača**

Ja dolupodpísaný, ako štatutárny orgán uchádzača čestne vyhlasujem, že

* súhlasím bez výhrady a obmedzenia s podmienkami určenými osobou podľa § 8 a akceptujem v plnom rozsahu obchodné a zmluvné podmienky uvedené v súťažných podkladoch v časti (D) Obchodné podmienky, ktoré sú záväzným právnym dokumentom pre poskytnutie zákazky
* rozumel som a súhlasím so všetkými podmienkami predmetnej zákazky
* všetky predložené doklady a údaje uvedené v ponuke sú pravdivé a úplné
* som/nie som platca DPH \*)
* som/nie som členom skupiny dodávateľov, ktorá predkladá ponuku\*)
* som oboznámil dotknuté osoby s informáciami uvedenými v prílohe č. 3 súťažných podkladov,
* dotknuté osoby poskytli súhlas so spracovávaním svojich osobných údajov pre potreby tohto verejného obstarávania v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov.

|  |  |  |  |  |  |  |
| --- | --- | --- | --- | --- | --- | --- |
| *\*) nehodiace sa škrtnite* | | | | | | |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  | *podpis* |  |

**Samostatné prílohy súťažných podkladov**

**Príloha č. 2 – Jednotný európsky dokument**

Príloha č. 2 – Jednotný európsky dokument tvorí samostatnú prílohu súťažných podkladov.

Elektronická verzia jednotného európskeho dokumentu je dostupná na stránke: <https://ec.europa.eu/tools/espd?lang=sklang=sk>

**Príloha č. 3 – Informácie o spracovávaní osobných údajov dotknutých osôb**

Príloha č. 3 – Informácie o spracovávaní osobných údajov dotknutých osôb tvorí samostatnú prílohu súťažných podkladov

**Príloha č. 4 – Obrazová príloha**

Príloha č. 4 – Obrazová príloha tvorí samostatnú prílohu súťažných podkladov.